***Március hónapban kedvezményesen látogatható barlangok***

|  |  |  |
| --- | --- | --- |
| ***Aggteleki Nemzeti Park Igazgatóság*** | | |
|  | Március 01. és 31. között | Márciusi szombati napokon (05., 12., 19.) |
| Baradla-barlang, aggteleki rövidtúra | 25% kedvezmény (a kerekítés szabályait figyelembe véve) kizárólag a felnőtt jegyárból | |
| Baradla-barlang jósvafői rövidtúra | 25% kedvezmény (a kerekítés szabályait figyelembe véve) kizárólag a felnőtt jegyárból | |
| Baradla-barlang vörös-tói középtúra | 25% kedvezmény (a kerekítés szabályait figyelembe véve) kizárólag a felnőtt jegyárból | |
| Baradlamanó túra Aggteleken | - | Március 05-én és 12-én  25% kedvezmény a felnőtt jegyárból |
| Baradlamanó túra Jósvafőn | - | Március 19-én  25% kedvezmény a felnőtt jegyárból |

**Márciusi barlangi programok, kedvezmények**

***Aggteleki Nemzeti Park Igazgatóság***

A Világörökség részét képező felszín alatti világ legjelentősebb képviselője a 30 km összhosszúságú Baradla-Domica barlangrendszer, melynek 8 km-es szakasza, a Domica-barlang, Szlovákia területe alatt húzódik. A több bejárattal nyíló Baradla nemcsak a térségnek, de hazánknak is kiemelkedő – legrégebben kutatott, legismertebb, évszázadok óta látogatott – barlangtani értéke.

|  |  |
| --- | --- |
| **Program neve** | Baradla-barlang, aggteleki rövidtúra |
| **Találkozás:** | Baradla-barlang, aggteleki jegypénztár |
| **Időpont:** | 2022. 03. 01. és 2022. 03. 31. között, egész hónapban |
| **Jelentkezés:** | Baradla-barlang, aggteleki jegypénztár (+36-48/503-003) |
| **Min. létszám:** | 1 fő |
| **Felszerelés:** | 10 ºC-nak megfelelő ruházat |
| **Részvételi díj** | Jegyárak:  Felnőtteknek 3200 Ft/fő helyett 2400 Ft/fő;  diákoknak és nyugdíjasoknak 2400 Ft/fő;  300 Ft/fő óvodás (3-6 éves korig) illetve kísérő esetében (diákcsoportoknál 20 fő  után 1 fő, óvodás csoportoknál 5 fő után 1 fő). |

A túra során megismerkedhetünk egy olyan világgal, amelyet már az őskor embere felfedezett magának néhány ezer évvel ezelőtt. A sok fekete szín, a kormos képződmények, sziklák mind-mind az elődök emlékeit őrzik. De nem csak emiatt különleges, hatalmas termek és képződmények sokasága jellemzi: függő- és állócseppkövek, cseppkőoszlopok, cseppkőzászlók között vezet az út, amelyek megmozgatták a kutatók, látogatók fantáziáját. Így született a híres Anyósnyelv, a Mikulás, a Tigris, az Oszlopok csarnoka, melynek már a nevében benne van a páratlansága, lenyűgöző méretű termében megszámlálhatatlan képződmény található. A koncertek helyszínéül szolgáló Hangversenyteremben pedig a barlang kiváló akusztikája nyújt felejthetetlen élményt.

|  |  |
| --- | --- |
| **Program neve** | Baradla-barlang, jósvafői rövidtúra |
| **Találkozás:** | Baradla-barlang, jósvafői jegypénztár |
| **Időpont:** | 2022. 03. 01. és 2022. 03. 31. között, egész hónapban |
| **Jelentkezés:** | Baradla-barlang, jósvafői jegypénztár (+36-48/506-009) |
| **Min. létszám:** | 1 fő |
| **Felszerelés:** | 10 ºC-nak megfelelő ruházat |
| **Részvételi díj** | Jegyárak:  Felnőtteknek 3000 Ft/fő helyett 2250 Ft/fő;  diákoknak és nyugdíjasoknak 2250 Ft/fő;  300 Ft/fő óvodás (3-6 éves korig) illetve kísérő esetében (diákcsoportoknál 20 fő  után 1 fő, óvodás csoportoknál 5 fő után 1 fő). |

Bár a túra "mindösszesen" 700 m-t mutat be ebből a hatalmas barlangból, mégis bővelkedik látnivalókban, érdekességekben. A túra első felében cseppkövekkel ali-alig lehet találkozni, mivel az erre a szakaszra jellemző kőzet nem kedvez a kialakulásuknak. Azért ne aggódjunk! Ez  a sziklabarlangos rész is rejteget érdekességeket: menet közben gyűrődéseket, vetődéseket, rétegződéseket figyelhetünk meg. A túra második felében pedig a termek egyre díszesebbé válnak, a vad sziklaalakzatok megszelídülnek, különleges képződmények - a Krokodilszáj, a Hentesüzlet és a Tóparti kastély - között/mellett vezet az út tovább, egészen a túra csúcspontját jelentő Óriások terméig. Itt, a barlangrendszer legnagyobb üregében nemcsak a látvány, hanem az egyedi hangzás is felejthetetlen!

|  |  |
| --- | --- |
| **Program neve** | Baradla-barlang, vörös-tói középtúra |
| **Találkozás:** | Baradla-barlang, vörös-tói jegypénztár |
| **Időpont:** | 2022. 03. 01. és 2022. 03. 31. között, egész hónapban |
| **Jelentkezés:** | Baradla-barlang, vörös-tói jegypénztár (+36-48/350-037) |
| **Min. létszám:** | 1 fő |
| **Felszerelés:** | 10 ºC-nak megfelelő ruházat |
| **Részvételi díj** | Jegyárak:  Felnőtteknek 3500 Ft/fő helyett 2600 Ft/fő;  diákoknak és nyugdíjasoknak 2600 Ft/fő;  300 Ft/fő óvodás (3-6 éves korig) illetve kísérő esetében (diákcsoportoknál 20 fő  után 1 fő, óvodás csoportoknál 5 fő után 1 fő). |

A Baradla-barlang leghosszabb, villanyvilágítással ellátott szakasza, a túra a barlang vörös-tói bejáratától indul és a jósvafői kijáratánál végződik. Útvonala nagyrészt a Styx-patak medre mentén halad, melyben nagyobb esőzések vagy hóolvadások után valósággal végigdübörög a víz. Színpompás cseppkőoszlopok, zászló-, függő- illetve állócseppkövek között vezet az út, érintve Magyarország legmagasabb állócseppkövét, a 19 m magas Csillagvizsgálót, a Sárkányfejet, a Rakott karfiolt valamint a barlang legnagyobb üregét, az Óriások termét, ahol a barlang akusztikájából lehet ízelítőt kapni.

|  |  |
| --- | --- |
| **Program neve** | Baradlamanó túra a Baradla-barlangbanMesés barlangtúra a Baradla-barlang aggteleki szakaszán |
| **Találkozás:** | Baradla-barlang, aggteleki jegypénztár |
| **Időpont:** | 2022. 03. 05. és 2022. 03. 12. 10:30 |
| **Jelentkezés:** | Baradla-barlang, aggteleki jegypénztár (+36-48/503-003) |
| **Min. létszám:** | Nem létszámhoz kötött, a túra min. 10.000 Ft befizetése esetén indul. |
| **Felszerelés:** | 10 ºC-nak megfelelő ruházat |
| **Részvételi díj** | Jegyárak:  Felnőtteknek 2200 Ft/fő helyett 1650 Ft/fő;  diákoknak és nyugdíjasoknak 1650 Ft;  300 Ft/fő óvodás (3-6 éves korig) illetve kísérő esetében (diákcsoportoknál 20 fő  után 1 fő, óvodás csoportoknál 5 fő után 1 fő).  A program előzetes bejelentkezéshez (március 04., március 11. munkaidő végéig) kötött. |

Hallottál már arról, hogy létezik egy elvarázsolt, föld alatti Meseország? Ha kíváncsi vagy arra, hogyan keletkeztek a barlangok, milyen – sokszor emberi szem számára láthatatlan – élőlények laknak itt, akkor tarts velünk e mesés barlangtúrán, ahol a Baradlamanó bemutatja Neked birodalmát. Kifürkészheted a mélység titkait, a Hangversenyteremben zenét hallgatva csodálhatod meg a szebbnél szebb cseppköveket.

|  |  |
| --- | --- |
| **Program neve** | Baradlamanó túra a Baradla-barlangbanMesés barlangtúra a Baradla-barlang jósvafői szakaszán |
| **Találkozás:** | Baradla-barlang, jósvafői jegypénztár |
| **Időpont:** | 2022. 03. 19. 10:30. |
| **Jelentkezés:** | Baradla-barlang, jósvafői jegypénztár (+36-48/506-009) |
| **Min. létszám:** | Nem létszámhoz kötött, a túra min. 10.000 Ft befizetése esetén indul. |
| **Felszerelés:** | 10 ºC-nak megfelelő ruházat |
| **Részvételi díj** | Jegyárak:  Felnőtteknek 2200 Ft/fő helyett 1650 Ft/fő;  diákoknak és nyugdíjasoknak 1650 Ft;  300 Ft/fő óvodás (3-6 éves korig) illetve kísérő esetében (diákcsoportoknál 20 fő  után 1 fő, óvodás csoportoknál 5 fő után 1 fő).  A program előzetes bejelentkezéshez (március 18. munkaidő végéig) kötött. |

Hallottál már arról, hogy létezik egy elvarázsolt, föld alatti Meseország? Ha kíváncsi vagy arra, hogyan keletkeztek a barlangok, milyen – sokszor emberi szem számára láthatatlan – élőlények laknak itt, akkor tarts velünk e mesés barlangtúrán, ahol a Baradla manó bemutatja Neked birodalmát. Kifürkészheted a mélység titkait, az Óriások termében zenét hallgatva csodálhatod meg a szebbnél szebb cseppköveket.